Musculus corrugator supercilii
Musculus corrugator supercilii est parvus torulus subcutaneus infra musculum frontalem et supra musculum orbicularem oculi situs. Homini corrugatores bini sunt, quorum uterque inter se positione congruenter iacet in extremo arcu superciliari ad glabellam vergenti.

De musculi opera 
Musculus corrugator supercilia ad interiorem marginem orbitalem contrahit ita ut cutis supra supercilium conrugetur. Hoc motu efficitur, ut superior palpebra paululum deprimatur depressisque superciliis operiatur. Musculi corrugatores etiam supercilia ita constringunt ut rugae supra nasum perpendiculares nasci possint. Corrugatores naturaliter una cum musculo procero moventur.

De vultus significatione 
Corrugator supercilii ab iis musculis est qui vultus argutias exprimunt. Itaque Cicero dicit "ex oculorum optutu, superciliorum aut remissione aut contractione, ... ex ceteris similibus" facile iudicari posse, quo quisque animi affectu sit. Et Quintilianus expressis verbis, quales affectus plerumque corrugatoris supercilii opera significentur, aperit: "ira enim contractis <superciliis>, tristitia deductis, hilaritas remissis ostenditur."<ref>Quint. Inst. 11.3.79.</ref> Addit etiam supercilia "adnuendi quoque et renuendi ratione" demitti aut allevari". Constat vultus argutiis corrugatoris opera effectis varias, prout rerum condiciones variant, esse significationes. 

 Notae  

 Bibliographia 
 Faigin, Gary (1990) The Artist's Complete Guide to Facial Expression.'' Watson-Guptill Publications.

Corrugator supercilii musculus